పోర్ట్ ఎలిజబెత్: ప్రయోగాత్మకంగా పరిశీలించనున్న నాలుగురోజుల టెస్ట్కు రంగం సిద్ధమైంది. దక్షిణాఫ్రికా-జింబాబ్వే మధ్య మంగళవారం ప్రారంభమయ్యే ఈ నాలుగురోజుల డే/నైట్ టెస్ట్ కోసం క్రికెట్ అభిమానులు ఆసక్తిగా ఎదురుచూస్తున్నారు. సౌతాఫ్రికా జట్టుకు డుప్లెసిస్, జింబాబ్వేకు క్రీమర్ సారథులుగా వ్యవహరిస్తారు. అయితే జ్వరంతో బాధపడుతున్న డుప్లెసిస్ ఆడేది అనుమానమే. కాగా టెస్ట్ మ్యాచ్ కోసం నిబంధనల్లో మార్పులు చేశారు.ఐదు రోజుల ఆటలో రోజుకు ఆరు గంటలు ఆడనుండగా.. ఈ టెస్టు అరగంట ఎక్కువగా ఆరున్నర గంటలపాటు సాగుతుంది.రోజుకు 90 బదులు 98 ఓవర్లు  వేయనున్నారు.మొదటి రెండు సెషన్లు రెండు గంటలకు బదులుగా.. 2 గంటల 15 నిమిషాల పాటు పెంచారు. తొలిసెషన్ తర్వాత లంచ్కు బదులు 20 నిమి షాల టీ బ్రేక్ ఇవ్వనున్నారు. రెండో సెషన్ తర్వాత 40 నిమిషాల డిన్నర్ బ్రేక్. అయితే ఏదైనా అవాంతరం కారణంగా సమయం వృథా అయితే.. తర్వాతి రోజు కోల్పోయిన ఆటను కొనసాగించే నిబంధననేమీ లేదు.150 పరుగుల ఆధిక్యంలో ఉంటే ఫాలో ఆన్ ఆడించవచ్చు. అదే అయిదు రోజుల ఫార్మాట్లో అయితే 200 పరుగులు, అంతకంటే ఎక్కువగా ఉండాలి.దక్షిణాఫ్రికా x జింబాబ్వే (ఏకైక టెస్ట్)సా. 5 గం. నుంచి సోనీ-ఈఎస్పీఎన్లో..
port elizabet: prayogaatmakamgaa pariseelinchanunna nalugurojula testku rangam siddhamaindi. dakshinaafrikaa-jimbabwe madhya mangalavaaram praarambhamayye ee nalugurojula dee/nait test kosam cricket abhimaanulu aasaktigaa eduruchustunnaru. soutafrica jattuku duplessis, jimbabweku creamer saarathulugaa vyavaharistaaru. ayithe jwaramtho baadhapadutunna duplessis aadedi anumaname. kaga test match kosam nibandhanallo maarpulu chesaru.aidu rojula aatalo rojuku aaru gantalu aadanundagaa.. ee testu araganta ekkuvagaa aarunnara gantalapaatu saagutundi.rojuku 90 badulu 98 ovarlu  veyanunnaru.modati rendu seshanlu rendu gantalaku badulugaa.. 2 gantala 15 nimishaala paatu penchaaru. toliseshan tarvaata lanchku badulu 20 nimi shaala t breake ivvanunnaaru. rendo seshan tarvaata 40 nimishaala dinner breake. ayithe edaina avaantaram kaaranamgaa samayam vruthaa ayithe.. tarvaati roju kolpoina aatanu konasaginche nibandhananemi ledu.150 parugula aadhikyamlo unte falo aan aadinchavachchu. adhe ayidu rojula formatlo ayithe 200 parugulu, antakante ekkuvagaa undaali.dakshinaafrikaa x jimbabwe (ekaika test)saa. 5 gam. nunchi sony-aespnlo..